pythainlp/thai-wiki-dataset-v3 huggingface dataset:
ซิโนแว็ก ไบโอเทค

ซิโนแว็ก ไบโอเทค (จีน: 科兴控股生物技术有限公司, อังกฤษ: Sinovac Biotech) เป็นบริษัทชีวเภสัชภัณฑ์ของประเทศจีน มุ่งวิจัย พัฒนา ผลิต และจำหน่ายวัคซีนป้องกันโรคติดเชื้อ มีฐานอยู่ที่เขตไห่เตี้ยนนครปักกิ่ง บริษัทจดทะเบียนในตลาดหลักทรัพย์แนสแด็ก แต่มีการห้ามการซื้อขายหุ้นของบริษัทในเดือนกุมภาพันธ์ พ.ศ. 2562 เนื่องจากการแข่งขันที่ไม่เป็นมิตรเพื่อการควบคุมองค์กร (proxy fight)
== วัคซีน ==
วัคซีนที่ผลิตและออกวางจำหน่ายโดยซิโนแว็กได้แก่ วัคซีนตับอักเสบ เอ (Healive), วัคซีนรวมตับอักเสบ เอ และบี (Bilive), วัคซีนไข้หวัดใหญ่ (Anflu), วัคซีนไข้หวัดนก H5N1 (Panflu) และวัคซีนไข้หวัดใหญ่ H1N1 (Panflu.1)
ซิโนแว็กกำลังพัฒนาวัคซีนสำหรับโรคจากเชื้อเอนเทอโรไวรัส 71 และโรคพิษสุนัขบ้าในมนุษย์
=== วัคซีนป้องกันโควิด-19 ===
โคโรนาแว็ก เป็นวัคซีนโรคโควิด-19 แบบเชื้อตาย ซึ่งพัฒนาโดยบริษัทซิโนแว็ก อยู่ในระหว่างการทดลองทางคลินิกระยะที่ 3 ในบราซิล ชิลี อินโดนีเซีย ฟิลิปปินส์ และตุรกี
มีการใช้โคโรนาแว็กในการรณรงค์ฉีดวัคซีนในประเทศต่าง ๆ ในเอเชีย, อเมริกาใต้, อเมริกาเหนือ และยุโรป ภายในเดือนเมษายน พ.ศ. 2564 ซิโนแว็กมีกำลังการผลิต 2 พันล้านโดสต่อปี และส่งมอบได้ทั้งหมด 600 ล้านโดส ปัจจุบันมีการผลิตที่โรงงานหลายแห่งในจีน บราซิล และอียิปต์ เมื่อวันที่ 1 มิถุนายน พ.ศ. 2564 องค์การอนามัยโลกได้อนุมัติวัคซีนสำหรับใช้ในโครงการโคแวกซ์
== เหตุการณ์ที่เป็นที่วิจารณ์ ==
ซิโนแว็ก ไบโอเทค เกี่ยวข้องกับคดีติดสินบนที่เกี่ยวกับองค์การเภสัชกรรมจีนในปี พ.ศ. 2559 อิ่น เว่ยตง (尹卫东) ผู้ก่อตั้งและประธานเจ้าหน้าที่บริหารของซิโนแว็ก ไบโอเทค ยอมรับว่าเขาติดสินบน อิ่ง หงจาง (尹红章) อดีตรองผู้อำนวยการศูนย์ประเมินยาของสำนักงานคณะกรรมการอาหารและยาแห่งรัฐ และภรรยาของเขาระหว่างปี พ.ศ. 2545 ถึง 2554 โดยจ่ายเงินไปกว่า 550,000 หยวน เพื่อเร่งให้แผนกตรวจและอนุมัติวัคซีนสำหรับโรคตับอักเสบ เอ, ไข้หวัดนก และไข้หวัดใหญ่สายพันธุ์ เอ ที่พัฒนาโดยซิโนแว็กเร็วขึ้น  อิ่น เว่ยตง กล่าวในตอนนั้นว่าเจ้าหน้าที่เป็นผู้เรียกเงินสินบนจากเขา และเขาไม่สามารถปฏิเสธคำขอนี้ได้ ต่อมา อิ่ง หงจาง ถูกตัดสินให้มีความผิดจำคุก 10 ปี ในขณะที่ อิ่น เว่ยตง ได้รับการยกเว้นจากการดำเนินคดีโดยอัยการไม่สั่งฟ้องและกันไว้ในฐานะพยาน
== อ้างอิง ==
ตราสินค้าจีน
การวิจัยทางการแพทย์
บริษัทยา
สันนิบาตอีโทเลียน

สันนิบาตอีโทเลียน  เป็นสมาพันธ์ชุมชนเผ่าและนคร กรีซโบราณที่มีศูนย์กลางอยู่ที่ภูมิภาคอีโทเลีย ทางตอนกลางของกรีซ สันนิบาตนี้อาจก่อตั้งช่วงต้นสมัยเฮลเลนิสต์เพื่อต่อต้านมาซิดอนและสันนิบาตอะเคียน การประชุมประจำปีสองครั้งจัดที่เทอร์มิกาและพาเนโตลิกา สันนิบาตอีโทเลียนยึดครองเดลฟีตั้งแต่ 290 ปีก่อนคริสตกาลและได้ดินแดนมากขึ้นเรื่อย ๆ จนสิ้นศตวรรษที่ 3 ก่อนคริสตกาล สันนิบาตก็ครอบครองตอนกลางของกรีซเกือบทั้งหมดยกเว้นแอตติกาและบีโอเชีย สันนิบาตในยุครุ่งเรืองที่สุดแผ่ขยายไปถึงโลคริส มาลิส โดโลเปส เธสซาลีบางส่วน โฟซิส และอะคาร์นาเนีย ช่วงปลายอำนาจ นครรัฐกรีกที่เข้าร่วมสันนิบาตอีโทเลียนได้แก่ แมนติเนอา ทีเจีย ฟิจาเลีย และซีโดเนีย
ยังไม่แน่ชัดว่าสันนิบาตอีโทเลียนถูกก่อตั้งในปีใด มีการเสนอว่าสันนิบาตถูกก่อตั้งโดยเอปามีโนนดัส แม่ทัพชาวธีบส์ใน 367 ปีก่อนคริสตกาล ขณะที่จอห์น ดี. เกรนเจอร์ นักประวัติศา่สตร์เชื่อว่าน่าจะก่อตั้งหลังจากนั้น ในช่วงพีลิปโปสที่ 2 แห่งมาเกโดนีอาเรืองอำนาจ ชาวอีโทเลียไม่ได้รับการยอมรับจากชาวกรีกอื่นในสมัยคลาสสิก โดยมองว่าพวกเขาป่าเถื่อน แต่กระนั้นสันนิบาตมีโครงสร้างบริหารจัดการที่ซับซ้อนและมีกองทัพที่ทัดเทียมกับนครรัฐกรีกอื่น ๆ สันนิบาตอีโทเลียนก้าวขึ้นมามีอำนาจนำในตอนกลางของกรีซในสมัยเฮลเลนิสต์และผนวกหลายนครรัฐเข้ามาอยู่ใต้อำนาจ ขณะเดียวกันก็สู้รบกับมาซิดอนและกลายเป็นพันธมิตรกับโรม ซึ่งนำไปสู่การพิชิตกรีซของโรมัน
== ประวัติ ==
ชาวอีโทเลียมีศูนย์กลางอยู่ที่เทอร์มอสมาตั้งแต่อย่างน้อยศตวรรษที่ 7 ก่อนคริสตกาล เริ่มแรกพวกเขาวางตัวเป็นกลางในสงครามเพโลพอนนีเซียน แต่เมื่อเอเธนส์พยายามบุกครองอีโทเลียใน 426 ปีก่อนคริสตกาล พวกเขาโต้กลับจนเอเธนส์ล่าถอย ระหว่างศตวรรษที่ 4 ก่อนคริสตกาล สันนิบาตอีโทเลียนให้การสนับสนุนนครรัฐที่มีอำนาจมากกว่าและได้รับอีโอลิส ดินแดนทางตะวันตกเฉียงเหนือของเอเชียน้อยจากธีบส์ใน 367 ปีก่อนคริสตกาล และนอแพกทอสจากพีลิปโปสที่ 2 แห่งมาเกโดนีอาใน 338 ปีก่อนคริสตกาล หลังพีลิปโปสที่ 2 สวรรคต ชาวอีโทเลียร่วมกับชาวธีบส์ต่อต้านอเล็กซานเดอร์มหาราช โอรสของพีลิปโปสที่ 2 แต่พ่ายแพ้ สันนิบาตเข้ากับเอเธนส์ในสงครามลาเมียน (323–322 ปีก่อนคริสตกาล) ที่อุบัติขึ้นหลังอเล็กซานเดอร์สวรรคต และต่อต้านมาซิดอนต่อในสงครามไดแอโดไค (322–281 ปีก่อนคริสตกาล) ต่อมาใน 279 ปีก่อนคริสตกาล ชาวอีโทเลียได้ชัยเหนือชาวกอลที่บุกครองกรีซ ชัยชนะนี้ทำให้พวกเขาได้รับการยอมรับจากชาวกรีกอื่นและมีโอกาสเข้าเป็นสมาชิกสันนิบาตแอมฟิกทีออนิก  220 ปีก่อนคริสตกาล สันนิบาตอีโทเลียนสู้กับราชอาณาจักรมาเกโดนีอาในสงครามโซเชียล (220–217 ปีก่อนคริสตกาล) ซึ่งจบลงด้วยสนธิสัญญาสันติภาพนอแพกทอส
สันนิบาตอีโทเลียนเป็นพันธมิตรกรีกกลุ่มแรกของสาธารณรัฐโรมัน ช่วยเหลือฝ่ายโรมันรบกับมาซิดอนในสงครามมาซิดอนครั้งที่หนึ่ง (215–205 ปีก่อนคริสตกาล) และร่วมกำราบพีลิปโปสที่ 5 แห่งมาเกโดนีอาในยุทธการที่ไซโนสเซฟาลีระหว่างสงครามมาซดอนครั้งที่สอง (200–197 ปีก่อนคริสตกาล) ภายหลังทั้งสองเป็นปรปักษ์กันเมื่อโรมรุกล้ำภูมิภาคกรีซมากขึ้น สันนิบาตอีโทเลียนอยู่ข้างพระเจ้าแอนทิโอคัสมหาราชในสงครามโรมัน–ซิลูซิด (192–188 ปีก่อนคริสตกาล) แต่ความปราชัยของพระเจ้าแอนทิโอคัสใน 189 ปีก่อนคริสตกาลทำให้สันนิบาตไม่อาจต้านทานทัพโรมัน และถูกบังคับให้ลงนามในสนธิสัญญาหย่าศึก สันนิบาตจึงสูญสิ้นอำนาจในที่สุด
== อ้างอิง ==
กรีซโบราณ
ประวัติศาสตร์กรีซ
รัฐและดินแดนที่ก่อตั้งในศตวรรษที่ 4 ก่อนคริสตกาล
คิม ดง-ฮี

คิม ดง-ฮี (김동희; เกิด 13 มิถุนายน พ.ศ. 2542) เป็นนักแสดงชาวเกาหลีใต้ภายใต้สังกัดเจวายพีเอนเตอร์เทนเมนต์ เขามีชื่อเสียงจากการแสดงในละครชุดทางโทรทัศน์ยอดนิยมของเกาหลีเรื่อง สกายแคตเซิล (2019), ธุรกิจปิดเกมแค้น  (2020), เอทีน (2018), เอทีน 2 (2019) และละครต้นฉบับของเน็ตฟลิกซ์เรื่อง Extracurricular (2020)
== อ้างอิง ==
==แหล่งข้อมูลอื่น==
นักแสดงชายชาวเกาหลีใต้
บุคคลที่เกิดในปี พ.ศ. 2542
ศิลปินสังกัดเจวายพีเอนเตอร์เทนเมนต์
บุคคลจากอันดง
ชุมพล กาญจนะ

ชุมพล กาญจนะ เป็นนักการเมืองชาวไทย ปัจจุบันดำรงตำแหน่ง ที่ปรึกษาของนายกรัฐมนตรี สมัย พล.อ.ประยุทธ์ จันทร์โอชา เคยได้รับเลือกตั้งเป็นสมาชิกสภาผู้แทนราษฎรจังหวัดสุราษฎร์ธานี 7 สมัย อดีตกรรมการสภาที่ปรึกษาพรรคประชาธิปัตย์
== ประวัติ ==
ชุมพล กาญจนะ เกิดเมื่อวันที่ 12 ธันวาคม พ.ศ. 2488 ปัจจุบันอายุ 77 ปี สมรสกับนางโสภา กาญจนะ
มีบุตรธิดาด้วยกันสามคน ได้แก่
1. นายแสงโรจ กาญจนะ
2. นายวิทวัฒน์ กาญจนะ
3. นางสาววชิราภรณ์ กาญจนะ (สมาชิกสภาผู้แทนราษฎรจังหวัดสุราษฎร์ธานี เขต 3 คนปัจจุบัน)
== การทำงาน ==
ชุมพล กาญจนะ เริ่มทำงานการเมืองโดยการเป็นกรรมการสุขาภิบาลเวียงสระ เป็นรองประธานสุขาภิบาลเวียงสระ และเป็นสมาชิกสภาจังหวัดสุราษฎร์ธานี จนได้รับเลือกเป็นประธานสภาจังหวัดสุราษฎร์ธานี
เขาเข้าสู่งานการเมืองระดับชาติครั้งแรกใน การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 ลงสมัครรับเลือกตั้งในนามพรรคประชาธิปัตย์ ทีมเดียวกันกับ บัญญัติ บรรทัดฐาน และ ประวิช นิลวัชรมณี และได้รับเลือกตั้งทั้ง 3 คน ต่อเนื่อง 4 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
ต่อจากนั้นได้รับเลือกตั้งในเขตเดียวเบอร์เดียวอีก 2 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กระทั่งในปี 2550 ได้เปลี่ยนมาเป็นแบบแบ่งเขต 3  คน อีกครั้ง เขาได้ลงเลือกตั้งร่วมกับ สุเทพ เทือกสุบรรณ และ ประพนธ์ นิลวัชรมณี ได้รับเลือกเป็น ส.ส.สมัยที่ 7 กระทั่งในปี 2553 เขาถูกตัดสิทธิ์ทางการเมืองเป็นเวลา 5 ปี เนื่องจากยื่นบัญชีแสดงรายการทรัพย์สินและหนี้สินและเอกสารประกอบต่อผู้ร้อง ด้วยข้อความอันเป็นเท็จหรือปกปิดข้อเท็จจริงที่ควรแจ้งให้ทราบตามรัฐธรรมนูญ
ชุมพล เคยได้รับแต่งตั้งเป็นประธานคณะกรรมาธิการการกีฬาในสภาผู้แทนราษฎรไทย ชุดที่ 17 เป็นที่ปรึกษารัฐมนตรีช่วยว่าการกระทรวงเกษตรและสหกรณ์ (นายอาคม เอ่งฉ้วน) ในปี 2542 เป็นประธานคณะกรรมาธิการการตำรวจในสภาผู้แทนราษฎรไทย ชุดที่ 21
ในปี 2563 ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 นายชุมพล ลงสมัครรับเลือกตั้งอีกครั้ง โดยการสนับสนุนของ อภิสิทธิ์ เวชชาชีวะ แต่เขาได้คะแนนมาเป็นอันดับที่ 2
ในวันเสาร์ที่ 24 ธันวาคม พ.ศ. 2565 นายชุมพลได้ยื่นหนังสือลาออกจากการเป็นสมาชิกพรรคประชาธิปัตย์ทำให้ต้องพ้นจากตำแหน่งกรรมการสภาที่ปรึกษาพรรคประชาธิปัตย์ โดยเตรียมย้ายมาสมัครเป็นสมาชิกพรรครวมไทยสร้างชาติพร้อมกับเปิดตัวในวันอังคารที่ 27 ธันวาคม พ.ศ. 2565 พร้อมกับนายไตรรงค์ สุวรรณคีรี และนายชัชวาลล์ คงอุดม
วันที่ 9 ม.ค.2566 พล.อ.ประยุทธ์ จันทร์โอชา และรมว.กลาโหมได้ลงนามในคำสั่งสำนักนายกรัฐมนตรี ให้แต่งตั้ง นายชุมพล กาญจนะ เป็นที่ปรึกษาของนายกรัฐมนตรี ร่วมกับ นายเสกสกล อัตถาวงศ์ และ ชัชวาลล์ คงอุดม
== เครื่องราชอิสริยาภรณ์ ==
== อ้างอิง ==
บุคคลจากจังหวัดสุราษฎร์ธานี
นักการเมืองไทย
สมาชิกสภาผู้แทนราษฎรจังหวัดสุราษฎร์ธานี
พรรคประชาธิปัตย์
พรรครวมไทยสร้างชาติ
บุคคลจากมหาวิทยาลัยราชภัฏสุราษฎร์ธานี
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
บุนทอง จิดมะนี

บุนทอง จิดมะนี (ບຸນທອງ ຈິດມະນີ; เกิดวันที่ 3 กรกฎาคม ค.ศ. 1949) เป็นนักการเมืองและสมาชิกพรรคประชาชนปฏิวัติลาวและเป็นอดีตผู้ว่าแขวงอุดมไซ ปัจจุบันดำรงตำแหน่งเป็นประธานฝ่ายอนุญาตในการสอบสวนของพรรคประชาชนปฏิวัติลาว ในการประชุมแห่งชาติครั้งที่ 10 เขาได้รับเลือกเป็นโปลิตบูโรพรรคประชาชนปฏิวัติลาว และยังคงรักษาตำแหน่งนี้อยู่ เขาดำรงตำแหน่งเป็นรองประธานาธิบดีลาวตั้งแต่วันที่ 22 มีนาคม ค.ศ. 2021
==อ้างอิง==
===จำเพาะ===
===บรรณานุกรม===
หนังสือ:
ผู้ว่าแขวงอุดมไซ
รัฐมนตรีของรัฐบาลลาว
นักการเมืองพรรคประชาชนปฏิวัติลาว
ไม่ทราบสถานที่เกิด (บุคคลที่ยังมีชีวิตอยู่)
เซ็นฮิเมะ

เซ็นฮิเมะ (千姫; 26 พฤษภาคม 2140 - 11 มีนาคม 2209) หรือ ท่านหญิงเซ็น เป็นธิดาคนโตของ โชกุน โทกูงาวะ ฮิเดตาดะ และภายหลังเป็นภรรยาของ โทโยโตมิ ฮิเดโยริ เธอแต่งงานอีกครั้งกับ ฮอนดะ ทาดาโตกิ หลังจากการเสียชีวิตของสามีคนแรกของเธอ ตามมาด้วยการเสียชีวิตของสามีคนที่ 2 ของเธอ ภายหลังเธอกลายเป็นแม่ชีในพระพุทธศาสนาภายใต้ชื่อ เท็นจูอิง (天樹院)
== อ้างอิง ==
บุคคลในยุคเอโดะ
ตระกูลโทกูงาวะ
ฝูงบินยุทธวิธีพิเศษที่ 24

ฝูงบินยุทธวิธีพิเศษที่ 24 (อังกฤษ : 24th Special Tactics Squadron) เป็นหน่วยยุทธวิธีพิเศษหนึ่งของกองบัญชาการปฏิบัติการพิเศษกองทัพอากาศสหรัฐ (United States Air Force Special Operations Command (AFSOC)) และเป็นส่วนเสริมของกองทัพอากาศสหรัฐของกองบัญชาการร่วมปฏิบัติการพิเศษ (Joint Special Operations Command (JSOC)) กองบัญชาการของฝูงบินตั้งอยู่ที่ โปป์ฟิลด์ รัฐนอร์ทแคโรไลนา สหรัฐ
==ภารกิจ==
ฝูงบินภารกิจพิเศษที่ 24 มีกำลังทหารทางอากาศเพื่อภารกิจทางยุทธวิธีพิเศษ, กำลังพลร่มกู้ภัย, กำลังควบคุมการรบ, กำลังลาดตระเวนพิเศษ, และกำลังควบคุมการบทางอากาศ โดยผ่านกองบัญชาการร่วมปฏิบัติการพิเศษ
เป็นหน่วยภารกิจพิเศษระดับ 1 ของทหารสหรัฐ เช่นเดียวกับ กองกำลังเดลตา, ซีลทีมซิกซ์ ทำหน้าที่ปฏิบัติการภารกิจระดับขั้นสูงสุด คือ มีความซับซ้อนและอันตรายที่สุด การรับฝึกของสมาชิกฝูงบินนี้เป็นความลับเพื่อดำเนินภารกิจปฏิบัติการลับ เช่น การปฏิบัติภารกิจโดยตรง, การต่อต้านการก่อการร้าย, การปราบปรามการก่อกบฏ, การชิงตัวประกัน, การลาดตระเวนพิเศษเป็นต้น
==ประวัติ==
==สมาชิกที่มีชื่อเสียง==
==ช่วงเวลาการก่อตั้ง==
==ผู้บัญชาการ==
==ดูเพิ่ม==
ชุดปฏิบัติการรบพิเศษ – เดลตา ที่ 1 (ส่งทางอากาศ)
กองพัฒนาสงครามพิเศษกองทัพเรือ
==อ้างอิง==
==หนังสืออ่านเพิ่ม==
==แหล่งข้อมูลอื่น==
ฝูงบินยุทธวิธีพิเศษที่ 24 globalsecurity.org
หน่วยชิงตัวประกัน
องค์การต่อต้านการก่อการร้าย
หน่วยรบพิเศษ
กองทัพอากาศสหรัฐ
กองบัญชาการร่วมปฏิบัติการพิเศษสหรัฐ
ก่อตั้งในปี พ.ศ. 2487
ก่อตั้งในปี พ.ศ. 2530
หน่วยและรูปขบวนหน่วยรบพิเศษ
วิกฤตการณ์อิสราเอล–ปาเลสไตน์ พ.ศ. 2564

การปะทะกันอย่างต่อเนื่องเริ่มขึ้นในวันที่ 6 พฤษภาคม พ.ศ. 2564 ระหว่างตำรวจอิสราเอลกับชาวปาเลสไตน์ที่รวมตัวกันประท้วงกระบวนการทางศาลของอิสราเอลซึ่งกำลังจะตัดสินให้ขับไล่ครอบครัวชาวปาเลสไตน์ 6 ครอบครัวออกไปจากย่านอัชชัยค์ญัรรอห์ในเยรูซาเลมตะวันออก เหตุรุนแรงระหว่างการปะทะซึ่งตรงกับช่วงลัยละตุลก็อดร์และวันเยรูซาเลมส่งผลให้มีผู้บาดเจ็บกว่า 300 คนซึ่งส่วนใหญ่เป็นพลเรือนปาเลสไตน์ ก่อให้เกิดเสียงประณามจากนานาชาติ และส่งผลให้การพิจารณาคดีขับไล่ชาวปาเลสไตน์ของศาลสูงสุดอิสราเอลถูกเลื่อนออกไป 30 วัน โดยอัยการสูงสุดของอิสราเอลพยายามที่จะลดความตึงเครียดลง
ในวันที่ 9 พฤษภาคม กองกำลังตำรวจอิสราเอลบุกเข้าปะทะชาวปาเลสไตน์ในมัสยิดอัลอักศอซึ่งเป็นสถานที่ศักดิ์สิทธิ์แห่งหนึ่งของชาวมุสลิม ก่อนที่จะมีพิธีเดินขบวนแห่ธงของกลุ่มชาวยิวชาตินิยมขวาจัดซึ่งถูกยกเลิกไปในเวลาต่อมา เพื่อเป็นการตอบโต้ ในวันที่ 10 และ 11 พฤษภาคม ฮะมาสและญิฮาดอิสลามปาเลสไตน์ยิงจรวดกว่า 400 ลูกเข้าไปในเขตอิสราเอล ส่งผลให้บ้านเรือนและโรงเรียนเสียหาย พลเรือนอิสราเอลเสียชีวิต 2 คน และบาดเจ็บอย่างน้อย 70 คน อิสราเอลตอบโต้ด้วยการโจมตีทางอากาศในฉนวนกาซา ตามข้อมูลของทางการฉนวนกาซา ชาวปาเลสไตน์อย่างน้อย 24 คนซึ่งรวมถึงเด็ก 9 คนเสียชีวิต และอีก 103 คนบาดเจ็บ ตามข้อมูลของกองกำลังป้องกันอิสราเอล ผู้เสียชีวิตอย่างน้อย 15 คนในจำนวนนั้นเป็นสมาชิกฮะมาส และอีกหลายคนเสียชีวิตจากจรวดของฝ่ายปาเลสไตน์เอง
นับแต่เริ่มมีการยิงจรวดและโจมตีทางอากาศ มีชาวปาเลสไตน์เสียชีวิตแล้วอย่างน้อย 122 คน ซึ่งเป็นเด็ก 31 คน และชาวอิสราเอลเสียชีวิตแล้ว 7 คน เป็นเด็ก 1 คน ในวันที่ 11 พฤษภาคม กองกำลังป้องกันอิสราเอลอ้างว่าในจำนวนผู้เสียชีวิตของชาวปาเลสไตน์อย่างน้อย 15 คนเป็นสมาชิกกลุ่มฮามาสที่ยืนยันแล้ว และอ้างต่อไปว่าการเสียชีวิตของพลเรือนปาเลสไตน์ส่วนหนึ่งมาจากการยิงจรวดจากในฉนวนกาซาเอง
== อ้างอิง ==
การประท้วงในปี พ.ศ. 2564
การจลาจลในปี พ.ศ. 2564
ความขัดแย้งในปี พ.ศ. 2564
ประเทศอิสราเอลในปี พ.ศ. 2464
รัฐปาเลสไตน์ในปี พ.ศ. 2464
การจลาจลทางชาติพันธุ์
เนินพระวิหาร
วัดประทุมคณาวาส

วัดประทุมคณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแม่กลองทางทิศใต้ ด้านขวามือของวัดจดคลองบางเรือหัก ในตำบลแม่กลอง อำเภอเมืองสมุทรสงคราม จังหวัดสมุทรสงคราม
วัดประทุมคณาวาสตั้งวัดเมื่อ พ.ศ. 2400 ผู้สร้างวัดชื่อท่านเจ้าบัว (ท่านเจ้าคุณวินัยมุนี “บัว”หรือวินัยธรรม) สันนิษฐานว่า ผู้สร้างคงอยู่ในสมณเพศขณะทำการสร้างวัด วัดได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2519 เมื่อวันที่ 7 มิถุนายน พ.ศ. 2523 พระบาทสมเด็จพระเจ้าอยู่หัว ภูมิพลอดุลยเดชทรงยกช่อฟ้าของอุโบสถหลังปัจจุบันนี้ เสด็จพร้อมด้วยสมเด็จพระนางเจ้าสิริกิติ์ พระบรมราชินีนาถ และทรงปลูกต้นพิกุลหน้าอุโบสถองค์ละ 1 ต้น และหลังจากนั้นสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ได้เสด็จมาทรงตัดลูกนิมิตให้อีกด้วย
ปูชนียวัตถุที่สำคัญ คือ หลวงพ่อสาน เป็นพระประธานในอุโบสถ สร้างเมื่อ พ.ศ. 2400 เป็นพระพุทธรูปที่สานด้วยไม้ตอก แล้วพอกด้วยลักปิดทอง ปางมารวิชัย หน้าตักกว้าง 31 นิ้ว สูง 451 นิ้ว ปัจจุบันหลวงพ่อสานได้เก็บรักษาไว้ที่กุฎิเจ้าอาวาส พระพุทธรูปอีกองค์หนึ่งของวัดประดิษฐานอยู่ที่หน้าอุโบสถ คือ หลวงพ่อพระร่วมเจ้า เป็นพระพุทธรูปสร้างใหม่ เมื่อ พ.ศ. 2517 จำลองจากพระพุทธรูปโบราณองค์จริง ซึ่งเป็นสมบัติส่วนตัวของครอบครัวหนึ่ง นำมามอบให้กับทางวัด
==อ้างอิง==
ประทุมคณาวาส
ประทุมคณาวาส
รายชื่อตัวละครในเอเดนส์ซีโร่

ต่อไปนี้คือ "รายชื่อตัวละครใน เอเดนส์ซีโร่"ผลงานการ์ตูนของ ฮิโระ มะชิมะ ซึ่งประกอบไปด้วย ตัวละครมากมายต่างออกไป ทั้งในโทรทัศน์ และ อนิเมะ
==ลูกเรือเอเดนส์ซีโร่==
===ตัวละครหลัก===
ชิกิ แกรนเบล
รีเบคก้า บลูการ์เดน
แฮปปี้
ไวร์ส สไตเนอร์ (X442)
อี.เอ็ม. พีโน่
โฮมุระ โคเก็ตสึ
===สี่ดาวประกายแสงของราชาปีศาจ===
วิทช์ รีเกรท
ซิสเตอร์ ไอวรีย์
เฮอร์มิท มีโอ
วัลคีรี่ ยูนะ
===ลูกเรืออื่นๆ===
มอสโค เวอร์ซา-0
คอนเนอร์
คริส รัทเทอร์ฟอร์ด
คลีเน่ รัทเทอร์ฟอร์ด
ลากูน่า ฮิวเซสต์
คาชิโพ
ลาบิเลีย คริสตี้
==ตัวละครประจำ==
===ลูกเรือเอเดนส์วัน===
====สี่ดาวมืดของราชาปีศาจ====
===โอราเชียน เซส กาแลคติกา===
===ลูกเรือสกัลแฟรี่===
===ชูตติ้งสตาร์ไลท์===
===อินเตอร์สเตลลาร์ ยูเนี่ยน อาร์มี่===
====โอราเชียน เซส อินเตอร์สเตลลาร์====
====ลูกเรือแองเจิ้ลเฟเธอร์====
====หน่วยสืบราชการลับกาแลกติก====
===ลูกเรือเบเลียลกอร์===
===จักรวรรดิเนโร===
===ตัวละครอื่นๆ===
==ดูเพิ่ม==
เอเดนส์ซีโร่
==อ้างอิง==
Edens Zero Wiki
==แหล่งข้อมูลอื่น==
 
อ
วัดศาลาแดงเหนือ

วัดศาลาแดงเหนือ เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมฝั่งแม่น้ำเจ้าพระยาฝั่งตะวันออก ในตำบลเชียงรากน้อย อำเภอสามโคก จังหวัดปทุมธานี
==ประวัติ==
ชาวมอญเมืองเมาะตะมะที่อพยพมา เนื่องจากพ่ายแพ้สงครามพม่า จึงพากันอพยพครอบครัวเข้ามาพึ่งพระบรมโพธิสมภารในพระบาทสมเด็จพระพุทธเลิศหล้านภาลัย ซึ่งเป็นการอพยพครั้งที่ 8 ของชาวมอญเข้าสู่ประเทศไทย ได้ตั้งบ้านเรือนและได้สร้างวัดศาลาแดงเหนือไว้ในราว พ.ศ. 2382 วัดได้รับพระราชทานวิสุงคามสีมาเมื่อ พ.ศ. 2409
ชื่อวัด ศาลาแดง หรือ เภียปราน ในภาษามอญที่แปลว่า "วัดไม้แดง" มาจากชื่อ บ้านศาลาแดง เป็นชื่อหมู่บ้านและวัดไปตามชื่อบ้านเมืองเก่าของตนที่เมืองมอญ วัดเภียปรานที่เมืองมอญนั้นมีอยู่จริงที่เมืองเมาะตะมะ (แต่ปัจจุบันถูกทิ้งร้างไปแล้ว) ด้านทิศตะวันออกของตัววัดติดกับแม่น้ำสาละวิน ด้านทิศตะวันตกติดภูเขามีต้นไม้แดงอยู่มากที่มาของชื่อว่าวัดหรือบ้านศาลาแดง สันนิษฐานว่าหน่วยงานราชการไทยไม่สามารถถอดเสียงภาษามอญเป็นอักษรไทยได้ จึงอาศัยสิ่งที่มีอยู่ในวัดตั้งชื่อ เช่น เอาศาลาท่าน้ำหลังเก่ามาตั้งชื่อวัด  อย่างไรก็ดียังมีข้อมูลว่า วัดศาลาแดงเหนือนี้อาจเป็นชื่อที่มีมาแต่เดิม เพราะในอดีตเคยมีวัดศาลาแดงใต้อยู่บริเวณฝั่งตะวันออกเฉียงใต้คลองเชียงรากใหญ่ ปัจจุบันวัดนี้ได้ถูกยุบรวมกับวัดเกรินไปแล้ว
==เสนาสนะ==
ภายในวัดพบสถาปัตยกรรมและประติมากรรมที่น่าสนใจดังนี้ ศาลาการเปรียญสร้างเมื่อปี พ.ศ. 2417 เดิมเป็นโรงโขนหลวงที่กรุงเทพ มีหน้าบันไม้ฉลุลวดลายอันงดงาม ศิลปะสมัยรัตนโกสินทร์และพระประธานในโบสถ์เป็นพระพุทธรูปสมัยอยุธยา บนศาลามีตู้พระพุทธรูปดัดแปลงจากธรรมาสน์ลายจำหลักไม้ และมีการสวดมนต์ภาษามอญทุกวัน บนกุฏิมีเครื่องกรองน้ำสมัยโบราณที่เกิดจาก ภูมิปัญญาชาวบ้านซึ่งหาชมได้ยาก
วิหารหลวงปู่บุนนาค เป็นที่ประดิษฐานรูปหล่อโลหะ หอไตรก่ออิฐถือปูนอยู่กลางสระน้ำใน พ.ศ. 2473 สร้างแทนหอไตรหลังเดิมที่เป็นอาคารไม้หลังคามุง กุฏิสงฆ์ทรงปั้นหยา สร้างใน พ.ศ. 2451 เพื่อใช้เป็นกุฏิของหลวงปู่บุนนาค อดีตเจ้าอาวาสวัดศาลาแดงเหนือ ตั้งอยู่ติดกับหอสวดมนต์ ตัวอาคารเป็นสถาปัตยกรรมแบบตะวันตกที่สวยงาม กรอบหน้าต่างด้านบนทำเป็นช่องแสงฉลุลายพรรณพฤกษาแบบตะวันตก เจดีย์มอญ ตั้งอยู่ริมแม่น้ำเจ้าพระยา เป็นของเก่ามีมาแต่แรกสร้างวัดอย่างน้อยก็ตั้งแต่ก่อน พ.ศ. 2409 ขึ้นมาเล็กน้อย เดิมเป็นเจดีย์ทรงจอมแห มีฐานองค์ระฆัง ปล้องไฉน และปลียอดแบบมอญ ต่อมาใน พ.ศ. 2525 องค์เจดีย์ถูกกิ่งไม้ล้มทับเสียหาย ปี พ.ศ. 2533 ได้รับการบูรณะเปลี่ยนแปลงรูปทรงไปจากเดิม และหอระฆัง ตั้งอยู่ตรงข้ามกับศาลาการเปรียญ เป็นหอระฆังไม้ทรงไทยขนาดเล็กเครื่องบนมีใบระกาหางหงษ์ครบถ้วน ตั้งบนเสายกสูงสี่ต้นด้านบนแขวนระฆัง
==อ้างอิง==
โบราณสถานในจังหวัดปทุมธานี
ศาลาแดงเหนือ
ศาลาแดงเหนือ
สงครามอังกฤษ-เนเธอร์แลนด์

สงครามอังกฤษ-เนเธอร์แลนด์ (Anglo-Dutch Wars, Engels–Nederlandse Oorlogen) เป็นยุทธนาวีระหว่างอังกฤษ (หรือบริเตนใหญ่ ในเวลาต่อมา) กับสาธารณรัฐดัตช์ที่รบกันทางทะเลโดยตลอดสงคราม สาเหตุของสงครามในสามครั้งแรกเกิดขึ้นในกลางศตวรรษที่ 17 เริ่มต้นมาจากความขัดแย้งทางการค้าและอาณานิคมโพ้นทะเล ในขณะที่ครั้งสุดท้ายนั้นเกิดขึ้นกว่าร้อยปีภายหลัง
กองทัพเรืออังกฤษมีชัยชนะในครั้งแรก ในขณะที่เนเธอร์แลนด์ได้รับชัยชนะในสงครามครั้งที่สองและสาม ส่วนในครั้งที่สี่นั้นกองทัพเรืออังกฤษมีแสนยานุภาพมากที่สุดในโลกในขณะนั้น จึงมีชัยชนะไปในครั้งสุดท้าย
ในศตวรรษที่ 18 และต้นศตวรรษที่ 19 ยังมีสงครามระหว่างสองประเทศอยู่ประปราย แต่ส่วนมากชัยชนะก็เป็นของฝ่ายอังกฤษ แต่สงครามในช่วงหลังนี้ไม่ได้มาจากความขัดแย้งเดียวกัน
== อ้างอิง ==
== อ่านเพิ่มเติม ==
Boxer, Charles Ralph. The Anglo-Dutch Wars of the 17th Century (1974)
Bruijn, Jaap R. The Dutch navy of the seventeenth and eighteenth centuries (U of South Carolina Press, 1993).
Geyl, Pieter. Orange & Stuart 1641–1672 (1969)
Hainsworth, D. R., et al. The Anglo-Dutch Naval Wars 1652–1674 (1998)
Israel, Jonathan Ie. The Dutch Republic: its rise, greatness and fall, 1477–1806 (1995), pp.&nbsp;713–726, 766–776, 796–806. The Dutch political perspective.
Jones, James Rees. The Anglo-Dutch wars of the seventeenth century (1996) online; the fullest military history.
Kennedy, Paul M. The rise and fall of British naval mastery (1983) pp.&nbsp;47–74.
Konstam, Angus, and Tony Bryan. Warships of the Anglo-Dutch Wars 1652–74 (2011) excerpt and text search
Levy, Jack S., and Salvatore Ali. "From commercial competition to strategic rivalry to war: The evolution of the Anglo-Dutch rivalry, 1609–52." in The dynamics of enduring rivalries (1998) pp.&nbsp;29–63.
Messenger, Charles, ed. Reader's Guide to Military History (Routledge, 2013). pp.&nbsp;19–21.
Ogg, David. England in the Reign of Charles II (2nd ed. 1936), pp.&nbsp;283–321 (Second War); pp.&nbsp;357–388. (Third War), Military emphasis.
Palmer, M. A. J. "The 'Military Revolution' Afloat: The Era of the Anglo-Dutch Wars and the Transition to Modern Warfare at Sea." War in history 4.2 (1997): pp.&nbsp;123–149.
Padfeld, Peter. Tides of Empire: Decisive Naval Campaigns in the Rise of the West. Vol. 2 1654–1763. (1982).
Pincus, Steven C.A. Protestantism and Patriotism: Ideologies and the making of English foreign policy, 1650–1668 (Cambridge UP, 2002).
Rommelse, Gijs "Prizes and Profits: Dutch Maritime Trade during the Second Anglo-Dutch War," International Journal of Maritime History (2007) 19#2 pp.&nbsp;139–159.
Rommelse, Gijs. "The role of mercantilism in Anglo-Dutch political relations, 1650–74." Economic History Review 63#3 (2010) pp.&nbsp;591–611.
== ดูเพิ่ม ==
สงครามอังกฤษ-เนเธอร์แลนด์ครั้งที่หนึ่ง
สงครามอังกฤษ-เนเธอร์แลนด์ครั้งที่สอง
สงครามอังกฤษ-เนเธอร์แลนด์ครั้งที่สาม
สงครามอังกฤษ-เนเธอร์แลนด์ครั้งที่สี่
 
สงครามในคริสต์ศตวรรษที่ 17
สงครามทางการค้า
สงครามเกี่ยวข้องกับทวีปยุโรป
สงครามเกี่ยวข้องกับอังกฤษ
สงครามเกี่ยวข้องกับบริเตนใหญ่
สงครามเกี่ยวข้องกับเนเธอร์แลนด์
สงครามเกี่ยวข้องกับสาธารณรัฐดัตช์
สงครามสมัยกลาง
สงครามในคริสต์ทศวรรษ 1650
วัดโสภณาราม (จังหวัดปทุมธานี)

วัดโสภณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคอไห อำเภอลำลูกกา จังหวัดปทุมธานี มีที่ดินเนื้อที่ 30 ไร่ 3 งาน 59 ตารางวา
วัดโสภณารามสร้างเมื่อ พ.ศ. 2442 เริ่มสร้างอุโบสถเมื่อ พ.ศ. 2449 เดิมชื่อ วัดสามเกลอ เพราะมีผู้เริ่มเป็นบุคคล 3 ท่านคือ นายก๋อย พวงผล นายมั่น สุขมั่น และนายเสงี่ยม คุ้มแก้ว ภรรยาของบุคคลทั้งสามมีส่วนช่วยในการเรี่ยไรเงินบริจาคซื้อที่ดิน คือ นายก๋อย นางพริ้ง พวงผล นายมั่น นางพอน สุขมั่น นายเสงี่ยม นางปล้อง คุ้มแก้ว ทั้งสามท่าน เป็นผู้ต้นคิดเรี่ยไร ขั้นแรกบอกบุญชื้อที่ดิน ต่อมาเปลี่ยนชื่อเป็น วัดราษฎร์ศรัทธารามลำสลิด ต่อมาไม่นานนัก กำนันก๋อย พวงผล ได้ถวายฎีกาขึ้นทูลเกล้าขออนุญาตผูกพัทธสีมา ฝังลูกนิมิตอุโบสถ ทรงอนุญาตและมีดำรัสให้เปลี่ยนชื่อวัดราษฎร์ศรัทธารามลำสลิด ให้นามใหม่ชื่อว่า "วัดโสภณาราม" ในปี พ.ศ. 2543 วัดได้รับพระราชทานวิสุงคามสีมาเมื่อ พ.ศ. 2446
พระครูอาทรธัญญานุรักษ์ เจ้าอาวาสวัดโสภณาราม ได้ริเริ่มร่วมกับพุทธศาสนิกชนดำเนินการปฏิสังขรณ์ อุโบสถ กว้าง 8 เมตร ยาว 24 เมตร ลักษณะทรงไทยคอนกรีตเสริมเหล็ก แล้วเสร็จในปี พ.ศ. 2557 และยังมีการพัฒนาปฏิสังขรณ์ และก่อสร้างอาคารเสนาสนะดังนี้ กุฏิสงฆ์ 4 หลัง ศาลาการเปรียญ 1 หลัง วิหาร 2 หลัง เมรุ 1 หลัง ศาลาบำเพ็ญกุศล 3 หลัง โรงครัว 2 หลัง ศาลาอเนกประสงค์ 1 หลังศาลาเก็บของต่าง ๆ 1 หลัง หอระฆัง 1 หลัง และกุฏิรับรอง 1 หลัง
==รายนามเจ้าอาวาส==
พระอธิการปั่น
พระครูธัญญสารโสภิต
พระอธิการเศวต ปสนฺโน
พระครูอาทรธัญญานุรักษ์ (มนตรี ฐิตสีโล ,ดร.)
==อ้างอิง==
โสภณาราม
สงครามอังกฤษ-เนเธอร์แลนด์ครั้งที่สาม

สงครามอังกฤษ-เนเธอร์แลนด์ครั้งที่สาม หรือ สงครามดัตช์ครั้งที่สาม (The Third Anglo-Dutch War, Derde Engelse Zeeoorlog) เป็นความขัดแย้งทางทหารทางทะเลระหว่างสาธารณรัฐดัตช์ กับอังกฤษ ซึ่งมีฝรั่งเศสเป็นพันธมิตรหลัก ตั้งแต่ 7 เมษายน ค.ศ. 1672 จนถึง 19 กุมภาพันธ์ ค.ศ. 1674 และได้ลุกลามไปเป็นสงครามฝรั่งเศส-เนเธอร์แลนด์ในช่วงปีค.ศ. 1672 จนถึงค.ศ. 1678
ในปีค.ศ. 1670 พระเจ้าชาลส์ที่ 2 แห่งอังกฤษได้ทำสนธิสัญญาอย่างลับๆ กับพระเจ้าหลุยส์ที่ 14 แห่งฝรั่งเศส เกี่ยวกับการร่วมมือทำสงครามกับสาธารณรัฐดัตช์ โดยฟากฝรั่งเศสมีวัตถุประสงค์หลักในการยึดครองดินแดนเนเธอร์แลนด์ของสเปน ส่วนอังกฤษนั้นต้องการกอบกู้ชื่อเสียงคืนมาจากการพ่ายแพ้ในยุทธนาวีเมดเวย์ในปีค.ศ. 1667 โดยหนึ่งในสนธิสัญญานี้กล่าวถึงเงินทุนก้อนหนึ่งที่จะช่วยให้พระเจ้าชาลส์ที่ 2 แห่งอังกฤษนั้นมีอิสระในการใช้จ่ายโดยไม่ต้องผ่านการเห็นชอบของรัฐสภา
กองทัพเรือฝรั่งเศสเริ่มสงครามก่อนในเดือนพฤษภาคม และมิถุนายน ปีค.ศ. 1672 และสามารถเข้าควบคุมน่านน้ำเนเธอร์แลนด์เกือบทั้งหมด ยกเว้นบริเวณมณฑลฮอลแลนด์ ซึ่งกองทัพเรือฝรั่งเศสถูกตีแตกโดยกองทัพเรือดัตช์ แต่ต่อมาต้นเดือนมิถุนายน กองทัพเรืออังกฤษและฝรั่งเศสได้ถูกทำลายอย่างหนักโดยกองทัพเรือดัตช์ภายใต้การนำของจอมทัพเรือมิเชล เดอ รุยเทอร์ ในยุทธนาวีโซลเบย์ โดยเพื่อต้องการจะควบคุมทางเดินสินค้าทั้งหมดให้ได้
== อ้างอิง ==
==บรรณานุกรม==
สงครามอังกฤษ-เนเธอร์แลนด์
สงครามในคริสต์ศตวรรษที่ 17
สงครามทางการค้า
สงครามเกี่ยวข้องกับอังกฤษ
สงครามเกี่ยวข้องกับเนเธอร์แลนด์